240.ΠΡΟΕΔΡΙΚΟ ΔΙΑΤΑΓΜΑ υπ’ αριθ. 102 της 3 Μαρτ./3 Μαρτ. 2004 (ΦΕΚ Α΄70) Δικαιολογητικά αναγνώρισης δικαιώματος σύνταξης από το Δημόσιο. Έχοντας υπόψη: 1.Τις διατάξεις του άρθρου 80 του Α.Ν. 1854/1951 Α΄ 182, (άρθρο 81 του Κώδικα Πολιτικών και Στρατιωτικών Συντάξεων Π.Δ. 166/2000 Α΄ 153). 2.Τις διατάξεις των άρθρων 22 και 50 του Κώδικα Πολιτικών και Στρατιωτικών Συντάξεων (Π.Δ. 166/2000). 3.Τις διατάξεις του άρθρου 29Α του Ν. 1558/1985 (Α΄ 137) όπως αυτό προστέθηκε με το άρθρο 27 του Ν. 2081/1992 (Α΄ 154) και τροποποιήθηκε με το άρθρο 1 παρ. 2 περ. α΄ του Ν. 2469/1997 (Α΄ 38). 4.Τις διατάξεις του Π.Δ. 81/2002 (Α΄ 57) «Συγχώνευση των Υπουργείων Εθνικής Οικονομίας και Οικονομικών στο Υπουργείο Οικονομίας και Οικονομικών». 5.Την 1065956/863/Α0006/15.7.2003 κοινή απόφαση του Πρωθυπουργού και του Υπουργού Οικονομίας και Οικονομικών (Β΄ 985) «Καθορισμός αρμοδιοτήτων των Υφυπουργών Οικονομίας και Οικονομικών». 6.Τη γνώμη της Ολομέλειας του Ελεγκτικού Συνεδρίου - Πρακτικά της 6ης Ειδικής Συνεδρίασης της 12.11.2003. 7.Το γεγονός ότι από τις διατάξεις του παρόντος Π.Δ/τος δεν προκαλείται δαπάνη σε βάρος του Κρατικού Προϋπολογισμού. 29.Β.α.240 Πολιτικές και Στρατιωτικές Συντάξεις 8.Τη Δ71/16.2.2004 γνωμοδότηση του Συμβουλίου της Επικρατείας με πρόταση του Υφυπουργού Οικονομίας και Οικονομικών, αποφασίζουμε: Άρθρο 1 1.Οι υπηρεσίες προσωπικού των υπουργείων, οι στρατιωτικές υπηρεσίες και κάθε άλλη υπηρεσία που είναι αρμόδια για την έκδοση της διοικητικής πράξης με την οποία λύεται η υπαλληλική σχέση με την υπηρεσία, υποχρεούνται μετά την λύση της υπαλληλικής σχέσης του υπαλλήλου - λειτουργού ή τaου στρατιωτικού και το αργότερο μέσα σε δεκαπέντε (15) ημέρες να στέλνουν συμπληρωμένο στις αρμόδιες διευθύνσεις συντάξεων του Γενικού Λογιστηρίου του Κράτους το προβλεπόμενο στην παρ. 2 Δελτίο Ατομικής και Υπηρεσιακής Κατάστασης, υπαλλήλου λειτουργού ή στρατιωτικού, κατά περίπτωση. 2.Το Δελτίο Ατομικής και Υπηρεσιακής Κατάστασης συμπληρώνεται από τις υπηρεσίες με βάση τα στοιχεία που υπάρχουν στον υπηρεσιακό φάκελλο του υπαλλήλου - λειτουργού ή στρατιωτικού, και όσα δηλώνει ο ενδιαφερόμενος με υπεύθυνη δήλωση του που επισυνάπτεται στο δελτίο 3.Οι διευθύνσεις συντάξεων του Γενικού Λογιστηρίου του Κράτους ή το Ελεγκτικό Συνέδριο δύνανται οποτεδήποτε να ζητήσουν την υποβολή οποιουδήποτε από τα δικαιολογητικά που προβλέπονται από τις διατάξεις των άρθρων 22 και 50 του Κώδικα Πολιτικών και Στρατιωτικών Συντάξεων καθώς και κάθε άλλο έγγραφο στοιχείο που κρίνεται κατά νόμο απαραίτητο για τη συνταξιοδότηση του υπαλλήλου - λειτουργού ή του στρατιωτικού Άρθρο 2 Η ισχύς του Διατάγματος αυτού αρχίζει από τη δημοσίευσή του στην Εφημερίδα της Κυβερνήσεως. 